עונת התערוכת של תחילת 2015 ממש מעבר לפינה וחרושת השמועות סביב מכשירי הדגל של היצרניות המובילות עולה שלב. היום חברת LG נכנסת למעגל עם שמועה בעלת פרטים מעניים מאוד לגבי סמארטפון הדגל הבא שלה, LG G4, שאולי בכלל יעבור לקטגוריית הפאבלטים וילחם ראש בראש עם הפאבלט הפופולרי Galaxy Note 4 של סמסונג עם עט סטיילוס חכם המכונה "G-Pen" (על לשון S-Pen).
לפי המקור, חברת LG תשלב עם סמארטפון הדגל הבא LG G4 עט סטיילוס חכם חדש, אותו אנחנו מכנים כרגע "G-Pen", מה שיהפוך אותו למתחרה ל-Galaxy Note 4. חברת LG הייתה אחת מהחברות שחשפה סמארטפון דגל (LG G3) עם מסך גדול יחסית של 5.5 אינץ' ואם היא תרצה להחרות ישירות בפאבלט של סמסונג היא תאלץ להגדיל את המסך עוד יותר.
השמועה לפיה ה-LG G4 יהיה דווקא מתחרה ל-Galaxy Note 4 מעט בעייתית, כי עם כל הכבוד להצלחה הגדולה של ה-Galaxy Note 4 הוא לא תחליף לכמות המכירות שמספק סמארטפון דגל אמיתי – מכשירים עם מסכים של 5.2 אינץ' עד 5.5 אינץ'. לכן אנחנו מעריכים ש-LG דווקא תבחר להקטין את מסך סמארטפון ה-LG G4 ולהשיק דגם נוסף, כנראה וריאציה מסויימת של המכשיר, שכן יהיה פאבלט מתחרה אמיתי.
מפרטו של סמארטפון ה-LG G4 לפי השמועות יהיה של מכשיר דגל עצמתי במיוחד הכולל מסך 5.3 אינץ' ברזולוציית QHD, ערכת השבבים Snapdragon 810, זיכרון פנימי 4GB RAM, מצלמה אחורית 20.7 מגה-פיקסל וסוללת 3,500mAh.